Държавен вестник, бр. 83, 2003 г., стр. 133

Б Р О Й  83
Д Ъ Р Ж А В Е Н   В Е С Т Н И К
С Т Р .  133
собственик на имот № ............. по влезлия в сила план на
новообразуваните имоти, одобрен със заповед № .........../
.... г. на областния управител на област ...........................
Имотът е трасиран и за него има издадена скица
№ ......../.... г.
Този протокол се състави в три еднообразни екзем-
пляра и се връчва на участниците във въвода, а на соб-
ственика се предоставя и скица.
Длъжностно лице: ........................
подпис и печат
Собственик: ........................
50300
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
ЗАПОВЕД № РД-02-14-461
от 26 август 2003 г.
На основание чл. 13, ал. 7 и чл. 13а, ал. 10 ППЗСПЗЗ
определям технически изисквания за издаване на удос-
товерения и скици по чл. 13, ал. 5 и 6 и технически
изисквания за изработване и условия за приемане и
контрол на помощните планове по чл. 13а, ал. 1 и 2
ППЗСПЗЗ:
1. Технически изисквания за издаване на удостове-
рения и скици по чл. 13, ал. 5 и 6 ППЗСПЗЗ:
1.1. Удостоверението и скицата по чл. 13, ал. 5 и 6
ППЗСПЗЗ служат за постановяване на решение на
общинската служба по земеделие и гори за възстано-
вяване правото на собственост върху имоти в грани-
ците на урбанизираните територии в случаите по чл. 11,
ал. 2 ППЗСПЗЗ.
1.2. Техническата служба на общината издава удос-
товерението и скицата по т. 1.1 по искане на собстве-
ниците или по служебно искане на общинската служба
по земеделие и гори.
1.3. Удостоверението съдържа данните по чл. 13,
ал. 5 ППЗСПЗЗ (приложение № 1).
1.4. Скицата съдържа данните по чл. 13, ал. 6
ППЗСПЗЗ (приложение № 2).
1.5. Данните по т. 1.3 и 1.4 относно застроената част,
която не се възстановява на собствениците, се определят
в случаите по чл. 11, ал. 2, т. 2 и 3 ППЗСПЗЗ, когато се
иска възстановяване на правото на собственост върху:
а) незастроени имоти или незастроени части от
имоти в границите на урегулирани поземлени имоти
(парцели) и терени, предвидени за обществени ме-
роприятия и комплексно жилищно, вилно и курортно
строителство;
б) незастроени имоти или незастроени части от
имоти в производствените зони и в стопанските дворо-
ве на ТКЗС, ДЗС или други образувани въз основа на
тях селскостопански организации.
1.6. Застроената част включва застроената площ
на сградата и прилежащия терен, необходим за функ-
ционирането є.
1.7. Застроената площ на сградата се определя съг-
ласно чл. 9, ал. 3 от Наредба № 5 от 2001 г. за правила
и нормативи за устройство на територията (Наредба
№ 5) (обн., ДВ, бр. 51 от 2001 г.; попр., бр. 62 от 2001 г.).
1.8. Застроената част се определя по реда и при
условията на чл. 11, ал. 4 ППЗСПЗЗ—служебно от тех-
ническата служба на общината, върху копие от кадас-
тралната карта (кадастралния план) или от помощ-
ния план—в случаите по чл. 13а, ал. 1 и 2 ППЗСПЗЗ.
При определянето на застроената част се спазват след-
ните изисквания:
1.8.1. в урегулирани поземлени имоти (парцели) и
терени за обществени мероприятия:
а) с изградени обекти на техническата инфраструк-
тура (сгради, съоръжения и линейни инженерни мре-
жи на транспорта, водоснабдяването и канализацията,
електроснабдяването, газоснабдяването, топлоснабдя-
ването, далекосъобщенията, хидромелиорациите, тре-
тирането на отпадъците и геозащитната дейност)—
застроените части се определят при спазване изисква-
нията на Закона за устройство на територията (ЗУТ) и
на част трета “Устройство на мрежи и съоръжения на
техническата инфраструктура” на Наредба № 5;
б) с изградени обекти за обществено обслужване,
гарантирано от държавата (за образование, култура,
здравеопазване, административни и социални услуги)—
застроените части се определят при спазване изисква-
нията на ЗУТ и на изискванията на глава тринадесета
“Устройство на територии за обществено обслужване”
на Наредба № 5;
в) с изградени обекти за спорт—застроените части
се определят при спазване на изискванията на ЗУТ и на
Нормите за проектиране на спортни сгради и съоръже-
ния (публ. в специализираното издание на Комитета
по териториално и селищно устройство “Нормативна
база на проектирането и строителството” от 1989 г.);
г) с обекти на културно-историческото наследст-
во—имотите или частите от имотите, в които се на-
мират археологически обекти и паметници на култу-
рата, правото на собственост върху които не се възс-
тановява, съгласно чл. 24, ал. 4, 5 и 6 ЗСПЗЗ, се опре-
делят при спазване на Закона за паметниците на кул-
турата и музеите по реда на чл. 18, ал. 1, т. 3, буква “в”
и ал. 3 ППЗСПЗЗ;
1.8.2. в урегулирани поземлени имоти (парцели) и
терени за комплексно жилищно строителство застро-
ените части за сградите се определят при съобразяване
с изискванията на ЗУТ и на чл. 22, 23 и приложение
№ 1 от Наредба № 5;
1.8.3. в урегулирани поземлени имоти (парцели) и
терени за комплексно вилно строителство застроените
части за сградите се определят при съобразяване с изис-
кванията на ЗУТ и на чл. 34, 88 и 89 от Наредба № 5;
1.8.4. в урегулирани поземлени имоти (парцели) и
терени за комплексно курортно строителство застрое-
ните части за сградите се определят при съобразяване
с изискванията на ЗУТ и на чл. 32 и приложение № 1 от
Наредба № 5;
1.8.5. в производствените зони застроените части
за сградите и съоръженията се определят при съобра-
зяване с изискванията на ЗУТ, на чл. 26, 27 и 88 от
Наредба № 5 и на действащите норми за проектиране
на производствени сгради;
1.8.6. в стопанските дворове на ТКЗС, ДЗС или други
образувани въз основа на тях селскостопански органи-
зации застроените части за сградите и съоръженията
се определят при спазване на правилата и нормативи-
те, определени със съвместната заповед на министъра
на земеделието и горите и министъра на регионалното
развитие и благоустройството по чл. 45, ал. 7 ППЗСПЗЗ.
1.9. Застроената част по т. 1.8.6 се определя еднов-
ременно за всички сгради и съоръжения от имущест-
вото на организациите по § 12 ПЗРЗСПЗЗ, разположе-
ни на територията на стопанския двор.
1.10. Решенията на техническата служба на общи-
ната по т. 1.8 се одобряват със заповед на кмета на
общината и могат да се обжалват по реда на Закона за
административното производство.
1.11. След влизане в сила на решението на общин-
ската служба по земеделие и гори (поземлената коми-
сия) по чл. 14, ал. 1, т. 1 ЗСПЗЗ кадастралната карта
(кадастралният план) се попълва по реда на чл. 53
ЗКИР, съответно § 6, ал. 6 от преходните разпоредби
на ЗУТ, по искане на заинтересуваните лица и за имота
с възстановено право на собственост се определя окон-
чателен идентификатор (номер).